L 32922 Jurnalul Oficial al Uniunii Europene 14.12.2007 REGULAMENTUL (CE) NR. 1477/2007 AL COMISIEI din 13 decembrie 2007 de modificare a Regulamentului (CE) nr. 622/2003 al Comisiei de stabilire a măsurilor de aplicare a standardelor comune de bază privind siguranța aeriană (Text cu relevanță pentru SEE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2320/2002 al Parla- mentului European și al Consiliului din 16 decembrie 2002 de instituire a unor norme comune în domeniul siguranței aviației civile (!), în special articolul 4 alineatul (2), întrucât: (1) În temeiul Regulamentului (CE) nr. 2320/2002, atunci când este necesar, Comisia trebuie să adopte măsuri de implementare a standardelor comune de bază în domeniul siguranței aviației pe întreg teritoriul Comu- nității. Regulamentul (CE) nr. 622/2003 al Comisiei din 4 aprilie 2003 de stabilire a măsurilor de aplicare a standardelor comune de bază privind siguranța aeriană () a fost primul act care a stabilit astfel de măsuri. (2) Măsurile prevăzute în Regulamentul (CE) nr. 622/2003 în ceea ce priveşte restricțiile referitoare la lichidele trans- portate de către pasagerii care sosesc din țări terțe și care tranzitează aeroporturi comunitare sunt supuse revizuirii, în lumina progreselor tehnologice, a implicațiilor opera- ționale asupra funcţionării aeroporturilor și a impactului asupra pasagerilor. (3) Revizuirea a demonstrat că restricțiile referitoare la lichidele transportate de către pasagerii care sosesc din țări terțe şi care tranzitează aeroporturi comunitare creează dificultăți operaționale în aceste aeroporturi și provoacă inconveniente pasagerilor respectivi. ( În mod special, Comisia a verificat anumite standarde de securitate în cadrul unui aeroport dintr-o țară terță şi a ajuns la condluzia că acestea sunt satisfăcătoare, țara respectivă având o tradiție de bună cooperare cu Comu- nitatea și cu statele membre. Pe această bază, Comisia a decis să ia măsuri în vederea remedierii problemelor sus- menționate în cazul pasagerilor care transportă lichide provenind de pe respectivul aeroport. (5) Regulamentul (CE) nr. 622/2003 trebuie modificat în consecință. (6)  Măsurile prevăzute în prezentul regulament nu se numără printre cele care, în conformitate cu articolul 8 alineatul (1) din Regulamentul (CE) nr. 2320/2002, sunt secrete și nu sunt făcute publice. (7) Măsurile prevăzute în prezentul regulament sunt conforme cu avizul Comitetului pentru siguranța aviației civile, ADOPTĂ PREZENTUL REGULAMENT: Articolul 1 Anexa la Regulamentul (CE) nr. 622/2003 se modifică în conformitate cu anexa la prezentul regulament. Articolul 3 din regulamentul menționat anterior nu se aplică în ceea ce privește caracterul confidențial al prezentei anexe. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 13 decembrie 2007. () JO L 355, 30.12.2002, p. 1. Regulament modificat prin Regula- mentul (CE) nr. 849/2004 (O L 158, 30.4.2004, p. 1). () JO L 89, 5.4.2003, p. 9. Regulament modificat ultima dată prin Regulamentul (CE) nr. 915/2007 (O L 200, 1.8.2007, p. 3). Pentru Comisie Jacques BARROT Vicepreședinte